Precious

Precious: Based on the Novel "Push" by Sapphire je americká dráma z roku 2009 od režiséra Leeho Danielsa. Film Precious je adaptáciou Geoffreyho S. Fletchera románu z roku 1996 Push od spisovateľky Sapphire. Vo filme vystupuje množstvo ženských postáv, ktoré stvárňujú Gabourey Sidibeová ako hlavná postava, ďalej Mo'Nique, Paula Pattonová, Mariah Carey a aj Lenny Kravitz vo vedľajších úlohách.

Film, vtedy ešte bez distribútora, bol odprezentovaný na Sundance Film Festival 2009 a Filmovom festivale v Cannes 2009 pod jeho pôvodným názvom Push: Based On The Novel By Sapphire. Na Sundance vyhral Cenu publika a Veľkú cenu poroty za najlepšiu drámu ako aj Špeciálnu cenu poroty za herečku vo vedľajšej úlohe Mo'Nique.IMDb: Precious: Based on the Novel "Push" by Sapphire  Po odprezentovaní na Sundance oznámil Tyler Perry, že on a Oprah Winfreyová budú propagovať film s pomocou distribútora Lions Gate Entertainment. Precious vyhral People's Choice Award na Medzinárodnom filmovom festivale v Toronte v septembri 2009. Názov filmu bol zmenený z Push na Precious: Based on the Novel 'Push' by Saphhire, aby sa predišlo zámenám s akčným filmom z roku 2009 Push.When 'Push' comes to shove, Variety.com 

Do amerických kín bol film uvedený v limitovanom uvedení 6. novembra 2009, v rozšírenom 20. novembra 2009, v slovenských kinách nebol uvedený. Precious získal veľmi kladné kritiky a získal množstvo cien a nominácií na cien, vrátane troch nominácií na Zlatý glóbus a Screen Actor Guild a šesť nominácií na Oscara. 

 Obsadenie 
 Gabourey Sidibeová ako Claireece 'Precious' Jonesová
 Mo'Nique ako Mary Lee Johnstonová
 Paula Pattonová ako slečna Blu Rainová
 Mariah Carey ako slečna Weissová
 Lenny Kravitz ako ošetrovateľ John McFadden
 Sherri Shepherd ako Cornrows
 Nealla Gordonová ako pani Sondra Lichtensteinová
 Stephanie Andujarová ako Rita Romerová
 Chyna Layneová ako Rhonda Johnsonová
 Amina Robinsonová ako Jermaine Hicksová
 Xosha Roquemoreová ako Jo Ann
 Angelic Zambrana ako Consuelo
 Quishay Powell ako Mongo
 Grace Hightowerová ako sociálna pracovníčka
 Kimberly Russellová ako Katherine
 Bill Sage ako pán Wicher
 Sapphire ako denná ošetrovateľka

 Referencie 

 Externé odkazy 
 Oficiálna stránka filmu



Kategória:Filmy z 2009
Kategória:Filmy režírované Leeom Danielsom
Kategória:Filmy USA
Kategória:Filmové drámy
Kategória:Filmy podľa názvu